אשלגן פרמנגנט

אשלגן פֶּרְמַנְגָּנָט הקרוי גם קליום פרמנגנט ואשלגן על-מנגנטי (אנגלית: Potassium permanganate, לטינית: Kalium permanganate, ומכאן שמו העממי קאלי) הוא תרכובת כימית אי-אורגנית, בעלת הנוסחה הכימית KMnO4, המהווה מלח, המורכב מ- +K ויונים של −MnO4, שהוא מחמצן חזק. כשהחומר נמס במים, נוצרת תמיסה בצבע סגול חזק, שלאחר אידויה, נותרים גבישים מנסרתיים נוצצים בצבע שחור-סגול. בתרכובת זו, נמצא המנגן בדרגת חמצון 7+.

ייצור 
חומר הגלם לייצור אשלגן פרמנגנט הוא מנגן דו חמצני המותך עם אשלגן הידרוקסידי ומחומם באוויר או עם מקור חמצן אחר לקבלת אשלגן פרמנגנט K2MnO4 (המנגן בדרגת חמצון 6+)

החלפת אשלגן הידרוקסיד בנתרן הידרוקסידי מביאה לתוצר שונה בו דרגת החמצון של המנגן 5+. תוצר התגובה מחומצן באלקטרוליזה בסביבה בסיסית לקבלת אשלגן פרמנגנט

2K_2MnO_4 + 2H_2 O   ->  2KMnO_4 + 2KOH +H_2 

ניתן לחמצן אשלגן מנגנט לפרמנגנט באמצעות גז כלור

וכן בתגובת דיספרופורציונציה עם חומצת מימן כלורי

3K_2 MnO_4 +4HCl -> 2KMnO_4 +MnO_2 + 2H_2 O + 4KCl

תגובות 
ב240°C אשלגן פרמנגנט מתפרק לאשלגן מנגנט K2MnO4  מנגן דו-חמצני אשלגן חמצני וחמצן

בטמפרטורה גבוהה יותר מתרחש פירוק נוסף של התוצר

2K_2MnO_4-> 2MnO_2 + 2K_2O + O_2 

אשלגן פרמנגנט מגיב עם אלקנים והתוצר הוא דיאול (2 קבוצות כהל על הפחמנים שיהיו קשורים בקשר הכפול) 
אשלגן פרמנגנט מחמצן אלדהידים לחומצות קרבוקסיליות

שימושים (תמצית)
 חומר חיטוי כללי
 חומר חיטוי למים
 חומר חיטוי רפואי
 חומר עזר לדיאגנוסטיקה פתולוגית
 מגיב (ריאגנט) חשוב בסינתזות אורגניות - לדוגמה: משמש לחמצון של כהלים ראשוניים לחומצות קרבוקסיליות, וכהלים שניוניים לקטונים.
 שימור פירות בעת הובלה ואחסון (סופח אתילן)
 כעזר להדלקת אש בערכות הישרדות (בשל היותו מחמצן חזק)

קישורים חיצוניים

הערות שוליים

ערכים שבהם תבנית בריטניקה אינה מתאימה
תרכובות אי-אורגניות
אשלגן: תרכובות
חמצן: תרכובות
מנגן: תרכובות